**Evalvacija projekta Pogum**

**v šolskem letu 2021/2022**

V tem šolskem letu smo kot **šola - središče skupnosti** soustvarjali program za občane lokalne skupnosti, aktivnosti, kjer so bili aktivni ustvarjalci občani mestne četrti in občine skupaj z našimi učenci in mentorji.

Delovali smo pod sloganom **MI VSI SKUPAJ ZA BOLJŠI, LEPŠI JUTRI!**

Razvojne prioritete šole so bile sodelovanje z lokalno skupnostjo in hkrati prispevek h kvalitetnejšemu življenju naših občanov. Vsak oddelek, učitelj s svojimi učenci in starši, je prispeval k temu po svoje, čeprav so bile dejavnosti okvirno poenotene (določen program, aktivnosti, naveza na MČ – mestna četrt Koroška vrata in MOM). Znotraj le-teh pa so se razvijale vse kompetence podjetnosti, vključno z vsemi sodobnimi pristopi k pouku (FS) in zavedanjem, da ustvarjamo spodbudno in varno učno okolje, ki bo postalo tudi središče lokalne skupnosti.

Naš izziv se je glasil: **Kvalitetnejše življenje učencev in občanov lokalne skupnosti.**

RAZISKOVALNO VPRAŠANJE: **Kako dvigniti kvaliteto življenja učencev in občanov lokalne skupnosti v tako drugačnih časih?**

Izvedli smo:

1. **projektni teden Pogum – sodelovanje z lokalno skupnostjo:**

* Tehniški dan Pogum: »Pogumno skupaj v lepši jutri«

Proces načrtovanja s pomočjo kompetenc podjetnosti z orodjem Canvas.

* Športni dan

Pohodništvo z izzivi; učenci so načrtovali skupne gibalne izzive v naravi in v šoli naredili načrt svoje gibalne vadbe.

* Pripravljanje aktivnosti sodelovanja z mestno četrtjo

Učenci so izhajajoč iz pripravljenih canvasov pripravili aktivnosti sodelovanja z mestno četrtjo (vključevanje v praznik Mestne občine Maribor) in jih tudi izpeljali.

Učenci so ob podpori zunanjih in šolskih mentorjev (MČ) načrtovali, organizirali in izvajali medvrstniške literarne, likovne, ročnodelske, športne delavnice, vodič po mestni četrti.

* Prireditev za občane lokalne skupnosti

Načrtovanje in organizacija prireditve za občane lokalne skupnosti z zunanjimi mentorji (vsako aktivnost na prireditvi sta predstavila naš učenec in zunanji mentor – občan MČ).

1. **Start up vikend na šoli**

Učenci so bili aktivno vključeni v prenovo dvorišča ter kreativno in praktično uporabo prostora. Učenci so v prostoru – okolici šole – iskali primerne lokacije v neposredni bližini šole, primerne za spremembo v bodisi igrišče, učilnico na prostem, kolesarnico, itd. Učenci so dali ideje, kaj bi dejansko naredili, iskali so optimalno praktično rešitev, pripravili načrte s prototipom, opravili kontrolo ter se vrnili v prostorsko, časovno, finančno in tehnično načrtovanje ideje. Tako smo dobili lesene klopi, ki so jih učenci s pomočjo učiteljev sami izdelali.

Učenci so bili aktivno vključeni (fizično) v dejansko uresničitev ideje po metodologiji Design Thinking, Lean startup in Junior Achievement.

**Učitelji in učenci smo:**

V tem šolskem letu smo vsi **učitelji** načrtovali pouk, podprt s kompetencami podjetnosti in cilje in dejavnosti za doseganje rezultatov vnesli v svoje letne priprave.

**Učenci** so skozi dejavnosti sodobnega pouka s svojo aktivno vlogo v celotnem procesu učenja razvijali kompetence podjetnosti.